Resep: Pekelvarktjops en gebraaide tamaties | Maroela Media
4 varkribtjops van 2,5 – 3 cm dik
45 ml (3 e) growwe sout
25 ml (5 t) suiker
2 groot vlesige tamaties, gehalveer
4 ruim skeppies botter
vars tiemie vir oorsprinkel
1. Plaas die varktjops in 'n glasbak. Meng die sout, suiker en water in 'n beker totdat die sout opgelos is. Giet dit oor die tjops en laat staan vir 20 minute. Draai dit twee keer om.
2. Haal die tjops uit die pekelwater en vryf met olyfolie in. Geur met peper. Braai oor 'n warm gasvlam of kole vir 7 – 10 minute aan 'n kant.
3. Berei die tamaties voor deur 'n skeppie botter op elke oopgesnyde kant te sit, sprinkel olyfolie, tiemie en geurmiddels van jou keuse oor. Pak die tamatiehelftes op die rooster langs die tjops en braai vir 8 – 10 minute sonder om dit te draai.
4. Pak die varkvleis op 'n opdienbord. Haal die tamaties baie versigtig van die rooster af en sit voor saam met die varkvleis.